《和程机宜见贻》
宋代·曹勋

仆昔困犯难，戎陆日所虞。
何能守一经，且话雄千夫。
识公好兄弟，宛同周司徒。
爽彻绝俗姿，秀发连璧躯。
駸駸驾文圃，吐论清而腴。
伊流如学源，一洗众病肤。
韶音沿沂说，举世必所无。
公家徐起之，力因拯其橅。
诸儒步武役，反若辕下驹。
方知钜鹿功。列国宜凫趋。
念兹风尘际，再得如玄珠。
流光澈太清，欲飞月下鸟。
酿为五字句，妙语兼良图。
愧此溢美多，通甚非康衢。
新凉到棐几，翠竹环茅庐。
更当对论文，莫问金仆姑。

作者简介：曹勋（1098—1174）字公显，一字世绩，号松隐，颍昌阳翟(今河南禹县)人。宣和五年(1123)，以荫补承信郎，特命赴进士廷试，赐甲科。靖康元年(1126)，与宋徽宗一起被金兵押解北上，受徽宗半臂绢书，自燕山逃归。建炎元年(1127)秋，至南京(今河南商丘)向宋高宗上御衣书，请求召募敢死之士，由海路北上营救徽宗。当权者不听，被黜。绍兴十一年(1141)，宋金和议成，充报谢副使出使金国，劝金人归还徽宗灵柩。十四年、二十九年又两次使金。孝宗朝拜太尉。著有《松隐文集》、《北狩见闻录》等。他的诗比较平庸，但有几首使金诗颇值得注意。